2000/486/EY: Komission päätös, tehty 31 päivänä heinäkuuta 2000, tietyistä suu- ja sorkkataudin vastaisista suojatoimenpiteistä Kreikassa (tiedoksiannettu numerolla K(2000) 2461) (ETA:n kannalta merkityksellinen teksti)



Virallinen lehti nro L 195 , 01/08/2000 s. 0059 - 0063



Komission päätös, tehty 31 päivänä heinäkuuta 2000, tietyistä suu- ja sorkkataudin vastaisista suojatoimenpiteistä Kreikassa (tiedoksiannettu numerolla K(2000) 2461) (ETA:n kannalta merkityksellinen teksti) (2000/486/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Kreikka ilmoitti 11 päivänä heinäkuuta 2000 suu- ja sorkkataudin taudinpurkauksista, jotka havaittiin eläintautien epidemiologiseen seurantaan Kreikan riskialueilla liittyvästä yhteisön erityisestä rahoitusosuudesta 20 päivänä joulukuuta 1999 tehdyssä komission päätöksessä 2000/71/EY(4) vahvistetun seurantaohjelman yhteydessä. (2) Tiettyjen Kreikan osien suu- ja sorkkatautitilanne saattaa vaarantaa muiden jäsenvaltioiden ja taudista vapaiden Kreikan osien karjat elävien sorkkaeläinten ja eräiden niistä saatavien tuotteiden kaupan vuoksi. (3) Kreikka on toteuttanut yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(5), sellaisena kuin se on viimeksi muutettuna komission päätöksellä 92/380/ETY(6), mukaisia toimenpiteitä sekä lisätoimenpiteitä tautialueilla. (4) Muiden sorkkaeläinten kuin sikaeläinten Kreikasta muihin jäsenvaltioihin ja Kreikan sisällä tapahtuviin siirtoihin ja kauppaan sovelletaan bluetongue-taudin epidemiologisesta valvonnasta Kreikassa ja tietyistä toimenpiteistä taudin leviämisen estämiseksi 2 päivänä toukokuuta 2000 tehdyllä komission päätöksellä 2000/350/EY(7) käyttöön otettuja rajoituksia. (5) Tiettyjen Kreikan osien tautitilanne edellyttää, että Kreikan toteuttamia suu- ja sorkkataudin valvontatoimenpiteitä vahvistetaan toteuttamalla ylimääräisiä yhteisön suojatoimenpiteitä. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Rajoittamatta Kreikan komission päätöksen 2000/350/EY mukaisesti toteuttamia toimenpiteitä Kreikan on varmistettava, että: 1) eläviä naudan-, lampaan-, vuohen- ja siansukuisia eläimiä tai muita sorkkaeläimiä ei siirretä sen liitteessä I ja II lueteltujen alueiden välillä; 2) eläviä naudan-, lampaan-, vuohen- ja siansukuisia eläimiä tai muita sorkkaeläimiä ei lähetetä sen liitteessä I ja II luetelluilta alueilta eikä kyseisten alueiden kautta muihin yhteisön osiin; 3) neuvoston direktiivissä 64/432/ETY(8), sellaisena kuin se on viimeksi muutettuna direktiivillä 2000/20/EY(9), ja neuvoston direktiivissä 91/68/ETY(10), sellaisena kuin se on viimeksi muutettuna komission päätöksellä 94/953/EY(11), tarkoitetuissa terveystodistuksissa, jotka seuraavat muilta kuin liitteessä I ja II luetelluilta Kreikan alueilta muihin jäsenvaltioihin lähetettävien elävien lampaiden tai vuohien mukana, on seuraava ilmaisu: "Eläimet ovat suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukaiset." 4) muilta kuin liitteessä I ja II luetelluilta Kreikan alueilta muihin jäsenvaltioihin lähetettävien sorkkaeläinten, todistuksissa tarkoitetut 2 kohdassa mainitut eläimet pois luettuina, mukana seuraavissa terveystodistuksissa on seuraava ilmaisu: "Elävät sorkkaeläimet ovat suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukaiset." 5) Edellä 3 ja 4 kohdassa tarkoitettujen eläinten siirto muihin jäsenvaltioihin on sallittua vasta kolme päivää sen jälkeen, kun paikallinen, eläinlääkintäviranomainen on toimittanut ennakkoilmoituksen määräjäsenvaltion eläinlääkintäalan keskusviranomaisille ja paikallisille eläinlääkintäviranomaisille. 2 artikla 1. Kreikka ei saa lähettää muihin yhteisön osiin liitteessä I luetelluilta Kreikan alueilta tulevien naudan-, lampaan-, vuohen- ja siansukuisten eläinten tai muiden sorkkaeläinten tuoretta lihaa eikä näiltä Kreikan alueilta peräisin olevien eläinten tuoretta lihaa. 2. Edellä 1 kohdassa säädettyjä rajoituksia ei sovelleta: a) ennen 1 päivää kesäkuuta 2000 saatuun tuoreeseen lihaan, jos liha on tunnistettu selkeästi ja jos se on kyseisestä päivämäärästä lähtien kuljetettu ja varastoitu erillään lihasta, jota ei ole tarkoitettu sellaisiin yhteisön osiin, jotka sijaitsevat liitteessä I mainittujen alueiden ulkopuolella; b) muilla kuin liitteissä I ja II luetelluilla alueilla kasvatetuista eläimistä saatuun tuoreeseen lihaan, joka on kuljetettu 1 artiklan 1 kohdan säännöksistä poiketen ja virallisessa valvonnassa sinetöidyssä kuljetusvälineessä liitteessä I luetelluilla alueilla suojelualueen ulkopuolella sijaitsevaan teurastamoon välitöntä teurastusta varten. Tällaista lihaa saa pitää kaupan ainoastaan Kreikassa; c) lihanleikkaamoista saatuun lihaan seuraavin edellytyksin: - tässä laitoksessa käsitellään vain a ja b alakohdassa kuvattua tuoretta lihaa tai liitteessä I lueteltujen alueiden ulkopuolella kasvatetuista ja teurastetuista eläimistä saatua tuoretta lihaa, - kaikessa tuoreessa lihassa on oltava terveyttä koskevista ongelmista yhteisön sisäisessä tuoreen lihan kaupassa annetun neuvoston direktiivin 64/433/ETY(12) liitteessä I olevan XI luvun mukainen terveysmerkintä, - laitos on eläinlääkärin tarkassa valvonnassa, - tuore liha on voitava tunnistaa selkeästi ja kuljetuksen ja varastoinnin ajan se on pidettävä erillään lihasta, joka ei ole tarkoitettu sellaisiin yhteisön osiin, jotka sijaitsevat liitteessä I mainittujen, alueiden ulkopuolella, - toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista. 3. Kreikasta muihin jäsenvaltioihin vietävän lihan mukana on seurattava virkaeläinlääkärin antama todistus. Todistuksessa on oltava seuraava ilmaisu: "Liha on suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukainen" 3 artikla 1. Kreikka ei saa viedä muihin jäsenvaltioihin liitteessä I luetelluilta Kreikan alueilta tulevista naudan-, lampaan-, vuohen- ja siansukuisista eläimistä tai muista sorkkaeläimistä saatuja lihavalmisteita eikä näiltä Kreikan alueilta peräisin olevien eläinten lihasta valmistettuja lihavalmisteita. 2. Edellä 1 kohdassa tarkoitettuja rajoituksia ei sovelleta lihavalmisteisiin, joille on tehty jokin neuvoston direktiivin 80/215/ETY(13), sellaisena kuin se on viimeksi muutettuna direktiivillä 91/687/ETY(14), 4 artiklaa 1 kohdassa mainituista käsittelyistä, eikä terveyttä koskevista kysymyksistä yhteisön sisäisessä lihavalmisteiden kaupassa annetussa neuvoston direktiivissä 77/99/ETY(15), sellaisena kuin se on viimeksi muutettuna direktiivillä 97/76/EY(16), määriteltyihin lihavalmisteisiin, jotka on valmistuksen aikana läpikotaisin saatettu yhtenäiseen pH-arvoon, joka on pienempi kuin 6. 3. Edellä 1 kohdassa mainittuja rajoituksia ei sovelleta: a) ennen 1 päivää kesäkuuta 2000 saatuun lihavalmisteeseen, jos lihavalmisteet on tunnistettu selkeästi ja jos ne ovat kyseisestä päivämäärästä lähtien kuljetettu ja varastoitu erillään lihavalmisteista, joita ei ole tarkoitettu sellaisiin yhteisön osiin, jotka sijaitsevat liitteessä I mainittujen alueiden ulkopuolella; b) lihavalmisteisiin, jotka on valmistettu laitoksessa seuraavin edellytyksin: - kaikki laitoksessa käytetty tuore liha on 2 artiklan 2 kohdassa vahvistettujen edellytysten mukainen, - kaikki valmiissa tuotteessa käytetyt lihavalmisteet ovat a alakohdassa vahvistettujen edellytysten mukaiset tai ne on valmistettu liitteessä I lueteltujen alueiden ulkopuolella kasvatetuista ja teurastetuista eläimistä saadusta tuoreesta lihasta, - kaikissa lihavalmisteissa on oltava direktiivin 77/99/ETY liitteessä A olevan VII luvun säännösten mukainen terveysmerkintä, - laitos on eläinlääkärin tarkassa valvonnassa, - lihavalmisteet on voitava tunnistaa selkeästi ja ne on kuljetettava ja varastoitava erillään lihasta ja lihavalmisteista, joita ei ole tarkoitettu sellaisiin yhteisön osiin, jotka sijaitsevat liitteessä I mainittujen alueiden ulkopuolella, - toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle, luettelo tämän päätöksen säännösten mukaisesti hyväksytyistä laitoksista; c) lihavalmisteisiin, jotka on valmistettu liitteessä I mainittujen alueiden ulkopuolella sijaitsevalla alueella lihasta, joka on saatu ennen 1 päivää kesäkuuta 2000 liitteessä I tarkoitetulta alueelta, jos liha ja lihavalmisteet voidaan tunnistaa selkeästi ja ne kuljetetaan ja varastoidaan erillään lihasta ja lihavalmisteista, joita ei ole tarkoitettu sellaisiin yhteisön osiin, jotka sijaitsevat liitteessä 1 mainittujen alueiden ulkopuolella. 4. Kreikasta muihin jäsenvaltioihin vietävien lihavalmisteiden mukana on seurattava virkaeläinlääkärin antama todistus. Todistuksessa on oltava seuraava ilmaisu: "Lihavalmisteet ovat suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukainen" 4 artikla 1. Kreikka ei saa viedä muihin yhteisön osiin maitoa, joka tulee liitteessä I tarkoitetuilta Kreikan alueilta. 2. Edellä 1 kohdassa olevaa kieltoa ei sovelleta maitoon, jolle on tehty a) neuvoston direktiivissä 92/46/ETY(17), sellaisena kuin se on viimeksi muutettuna direktiivillä 96/23/EY(18), määriteltyjen vaatimusten mukainen alkupastörointi ja sen jälkeen toinen lämpökäsittely pastöroimalla korkeassa lämpötilassa, UHT-käsittely, sterilointi tai kuivaus, johon sisältyy vaikutukseltaan jotakin edellä mainituista käsittelyistä vastaava lämpökäsittely; tai b) direktiivissä 92/46/ETY määriteltyjen vaatimusten mukainen alkupastörointi yhdistettynä käsittelyyn, jossa pH-arvo lasketaan alle kuuteen ja pidetään tällä tasolla vähintään tunnin ajan. 3. Edellä 1 kohdassa mainittua kieltoa ei sovelleta maitoon, joka on valmistettu laitoksessa seuraavin edeilytyksin: a) kaikki laitoksessa käytettävä maito on joko 2 kohdan edellytysten mukaista tai saatu liitteessä I mainittujen alueiden ulkopuolella pidetyistä eläimistä; b) laitos on eläinlääkärin tarkassa valvonnassa; c) maito on voitava tunnistaa selkeästi ja se on kuljetettava ja varastoitava erillään maidosta ja maitotuotteista, joita ei ole tarkoitettu sellaisiin yhteisön osiin, jotka sijaitsevat liitteessä I mainittujen alueiden ulkopuolella; d) raakamaidon kuljetus liitteessä I tarkoitettujen alueiden ulkopuolella sijaitsevilta tiloilta edellä mainittuihin laitoksiin tapahtuu kulkuvälineissä, jotka on puhdistettu ja desinfioitu ennen kuljetusta ja jotka eivät tämän jälkeen ole olleet kosketuksissa liitteessä I tarkoitetulla alueella sijaitseviin tiloihin, joilla on suu- ja sorkkataudille alttiita eläimiä; e) toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista. 4. Kreikasta muihin jäsenvaltioihin vietävän maidon mukana on seurattava virkaeläinlääkärin antama todistus. Todistuksessa on oltava seuraava ilmaisu: "Maito on suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukainen." 5 artikla 1. Kreikka ei saa viedä muihin yhteisön osiin maitotuotteita, jotka tulevat liitteessä I tarkoitetuilta Kreikan alueilta 2. Edellä 1 kohdassa mainittua kieltoa ei sovelleta: a) ennen 1 päivää kesäkuuta 2000 valmistettuihin maitotuotteisiin; b) maitotuotteisiin, joille on tehty lämpökäsittely vähintään 71,7 °C:n lämpötilassa 15 sekunnin ajan tai muu vastaava käsittely; c) edellä 4 artiklan 2 tai 3 kohdan säännösten mukaisesta maidosta valmistettuihin maitotuotteisiin. 3. Edellä 1 kohdassa mainittua kieltoa ei sovelleta: a) maitovalmisteisiin, jotka on valmistettu laitoksessa seuraavin edellytyksin: - kaikki laitoksessa käytettävä maito on joko 4 artiklan 2 kohdan edellytysten mukaista tai saatu liitteessä I tarkoitettujen alueiden ulkopuolella pidetyistä eläimistä, - kaikki valmiissa tuotteessa käytetyt maitotuotteet ovat 2 kohdan edellytysten mukaiset tai ne on valmistettu maidosta, joka on saatu liitteessä I tarkoitettujen alueiden ulkopuolella pidetyistä eläimistä, - laitos on eiäinlääkärin tarkassa valvonnassa. - maitotuotteet on voitava tunnistaa selkeästi ja ne on kuljetettava ja varastoitava erillään maidosta ja maitotuotteista, joita ei ole tarkoitettu sellaisiin yhteisön osiin, jotka sijaitsevat liitteessä I mainittujen alueiden ulkopuolella, - toimivaltainen eläinlääkintäviranomainen valvoo edellä mainittujen edellytysten noudattamista eläinlääkintäalan keskusviranomaisten alaisuudessa, joiden on toimitettava muille jäsenvaltioille ja komissiolle luettelo tämän päätöksen säännösten mukaisesti hyväksytyistä laitoksista; b) maitotuotteisiin, jotka on valmistettu liitteessä I mainittujen alueiden ulkopuolella maidosta, joka on saatu ennen 1 päivää kesäkuuta 2000 liitteessä I tarkoitetulta alueelta, jos maitotuotteet voidaan tunnistaa selkeästi ja ne kuljetetaan ja varastoidaan erillään maitotuotteista, joita ei ole tarkoitettu sellaisiin yhteisön osiin, jotka sijaitsevat liitteessä I mainittujen alueiden ulkopuolella. 4. Kreikasta muihin jäsenvaltioihin vietävien maitotuotteiden mukana on seurattava virkaeläinlääkärin antama todistus. Todistuksessa on oltava seuraava ilmaisu: "Maitotuotteet ovat suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukaiset." 6 artikla 1. Kreikka ei saa viedä muihin Kreikan osiin naudan-, lampaan-, vuohen- ja siansukuisten eläinten tai muiden sorkkaeläinten siemennestettä, munasoluja tai alkioita, jotka tulevat sen liitteessä I luetelluilta alueilta. 2. Kreikka ei saa viedä muihin Kreikan osiin naudan-, lampaan-, vuohen- ja siansukuisten eläinten tai muiden sorkkaeläinten siemennestettä, munasoluja tai alkioita, jotka tulevat sen liitteessä I ja II luetelluilta alueilta. 3. Tätä kieltoa ei sovelleta naudan jäädytettyyn siemennesteeseen, munasoluihin ja alkioihin, jotka on tuotettu ennen 1 päivää kesäkuuta 2000. 4. Neuvoston direktiivin 88/407/ETY(19), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisessa Kreikasta muuhun jäsenvaltioon vietävän naudan jäädytetyn siemennesteen mukana seuraavassa terveystodistuksessa on oltava seuraava ilmaisu: "Naudan jäädytetty siemenneste on suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukainen." 5. Neuvoston direktiivin 89/556/ETY(20), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisessa Kreikasta muuhun jäsenvaltioon vietävien naudan alkioiden mukana seuraavassa terveystodistuksessa on oltava seuraava ilmaisu: "Naudan alkiot ovat suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukaiset." 7 artikla 1. Kreikka ei saa viedä muihin yhteisön osiin naudan-, lampaan-, vuohen- ja siansukuisten eläinten tai muiden sorkkaeläinten nahkoja ja vuotia, jotka tulevat sen liitteessä I tarkoitetuilta alueilta. 2. Tätä kieltoa ei sovelleta nahkoihin ja vuotiin, jotka on tuotettu ennen 1 päivää kesäkuuta 2000 tai jotka ovat neuvoston direktiivin 92/118/ETY liitteessä I olevan 3 luvun 1 kohdan A alakohdan 2-5 luetelmakohdan tai 1 kohdan B alakohdan 3 ja 4 luetelmakohdan mukaiset. Käsitellyt nahat on pidettävä huolellisesti erillään käsittelemättömistä nahoista. 3. Kreikan on varmistettava, että muihin jäsenvaltioihin vietävien naudan-, lampaan-, vuohen- ja siansukuisten eläinten tai muiden sorkkaeläinten nahkojen ja vuotien mukana seuraa todistus, jossa on ilmaus: "Nahat ja vuodat ovat suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukaiset." 8 artikla Kreikan on varmistettava, että elävien eläinten kuljetukseen käytettävät kuljetusvälineet puhdistetaan ja desinfioidaan jokaisen käyttökerran jälkeen, ja esitettävä todiste desinfioinnista. 9 artikla 1. Kreikka ei saa viedä muihin yhteisön osiin muita kuin 2, 3, 4, 5, 6 ja 7 artiklassa mainittuja naudan-, lampaan-, vuohen- ja siansukuisista eläimistä tai muista sorkkaeläimistä saatavia eläintuotteita, jotka tulevat sen liitteessä I tarkoitetuilta alueilta. 2. Edellä 1 kohdassa mainittua kieltoa ei sovelleta: a) 1 kohdassa tarkoitettuihin eläintuotteisiin, joille on tehty: - lämpökäsittely ilmatiiviisti suljetussa säiliössä, Fo-arvo vähintään 3,00, tai - lämpökäsittely, jonka aikana sisälämpötila on vähintään 70 °C; b) käsittelemättömään lampaanvillaan ja märehtijöiden karvoihin, jos ne on suljettu kuivina tiiviisti pakkauksiin. 3. Kreikan on varmistettava, että muihin jäsenvaltioihin vietävien 2 kohdassa tarkoitettujen eläintuotteiden terveystodistusten mukana seuraa todistus, jossa on ilmaus: "Eläintuotteet ovat suu- ja sorkkataudin vastaisista suojatoimenpiteistä Kreikassa 31 päivänä heinäkuuta 2000 tehdyn komission päätöksen 2000/486/EY mukaiset." 10 artikla Jäsenvaltioiden on muutettava kauppaan soveltamiansa toimenpiteitä siten, että ne ovat tämän päätöksen mukaiset. Jäsenvaltioiden on ilmoitettava tästä komissiolle viipymättä. 11 artikla Tätä päätöstä tarkastellaan uudestaan ennen 31 päivää lokakuuta 2000. 12 artikla Tämä päätös on osoitettu kaikille jäsenvaltioille. Tehty Brysselissä 31 päivänä heinäkuuta 2000. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 24, 29.1.2000, s. 53. (5) EYVL L 315, 26.11.1985, s. 11. (6) EYVL L 198, 17.7.1992, s. 54. (7) EYVL L 124, 25.5.2000, s. 58. (8) EYVL L 121, 29.7.1964, s. 1977/64. (9) EYVL L 163, 4.7.2000, s. 35. (10) EYVL L 46, 19.2.1991, s. 19. (11) EYVL L 371, 31.12.1994, s. 14. (12) EYVL 121, 29.7.1964, s. 2012/64. Direktiivi sellaisena kuin se on päivitettynä direktiivillä 91/497/ETY (EYVL L 268, 24.9.1991, s. 69) ja viimeksi muutettuna direktiivillä 95/23/EY (EYVL L 243, 11.10.1995, s. 7). (13) EYVL L 47, 21.2.1980, s. 4. (14) EYVL L 377, 31.12.1991, s. 16. (15) EYVL L 26, 31.1.1977, s. 85. Direktiivi sellaisena kuin se on päivitettynä direktiivillä 92/5/ETY (EYVL L 57, 2.3.1992, s. 1) ja viimeksi muutettuna direktiivillä 92/45/ETY (EYVL L 268, 14.9.1992, s. 35). (16) EYVL L 10, 16.1.1998, s. 25. (17) EYVL L 268, 14.9.1992, s. 1. (18) EYVL L 125, 23.5.1996, s. 10. (19) EYVL L 194, 22.7.1988, s. 10. (20) EYVL L 302, 19.10.1989, s. 1. LIITE I Seuraavat nomokset: EVROS LIITE II Seuraavat nomokset: RODOPI KSANTHI